**NORAKSTS**



**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

Balvos

**PIELIKUMS**

Balvu novada Domes

2021.gada 25.novembra

lēmumam (sēdes prot. Nr.16., 56.§)

**Paskaidrojuma raksts**

**par Balvu novada domes 2021.gada 25.novembra saistošo noteikumu Nr.16/2021 „Par nekustamā īpašuma nodokļa atvieglojumu piešķiršanas kārtību Balvu novadā” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma "Par nekustamā īpašuma nodokli" 5.panta trešādaļa paredz pašvaldībām tiesības noteikt nekustamā īpašuma nodokļa atvieglojumus savā teritorijā. Līdz šim šādi atvieglojumi bija noteikti visos četros novados (Balvu, Baltinavas, Rugāju un Viļakas), kuri apvienojoties izveidoja jaunu novadu – Balvu novads.  Administratīvo teritoriju un apdzīvoto vietu likuma Pārejas noteikumu 17.punkts noteic, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1.jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.  Pieņemot šos noteikumus, pašvaldība pilda augstāk minētos normatīvos aktus, veicina sev vēlamu saimnieciskās darbības jomu attīstību un atbalsta atsevišķas iedzīvotāju kategorijas. |
| 2. Īss projekta satura izklāsts | Saistošie noteikumi „Par nekustamā īpašuma nodokļa atvieglojumu piešķiršanas kārtību Balvu novadā” nosaka kārtību, kādā tiek piešķirti atvieglojumi noteikumos noteiktām nodokļu maksātāju kategorijām. Tie ir maznodrošinātas personas, trūcīgas personas, daudzbērnu ģimenes, personas ar pirmās grupas invaliditāti, barikāžu dalībnieki, Černobiļas atomstacijas katastrofas seku likvidēšanas dalībnieki. Atvieglojumi noteikti arī uzņēmējiem, kas palielina darba vietu skaiti, iegulda līdzekļus publiskajā infrastruktūrā, veicina izmitināšanas un ēdināšanas pakalpojumus. |
| 3. Informācija par plānoto projekta ietekmi uz pašvaldības budžetu | Atvieglojumi samazinās pašvaldības budžeta ienākumus. Taču tā kā šādi atvieglojumi bija arī līdz šim un izmaiņas nav būtiskas, tad budžeta ieņēmuma samazinājums nebūs pārāk liels. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbības vidi ietekmēs pozitīvi, jo tiks atbalstīti uzņēmēji. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav. |

Domes priekšsēdētājs (personiskais paraksts) Sergejs Maksimovs

**NORAKSTS PAREIZS**

Balvu novada administrācijas

Sēžu protokolu vadītāja

Jūlija Korlaša

Balvos 2021.gada 30.novembrī

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)